На основу члана 34. Закона о јавној својини ( Сл. гласник РС бр.72/2011и...108/2016), члана 6. Уредбе о условима прибављања и отуђења непокретности непосредном погодбом, давања у закуп ствари у јавној својини и поступцима јавног надметања и прикупљања писмених понуда ( Сл. гласник РС бр 24/201...и 42/2017), члана 44. Закона о локалној самоуправи (,,Сл. гласник РС,, бр.129/07 и 83/2014 ), члана 69. тачка 10. Статута Општине Алексинац (,,Службени лист општине Алексинац бр.72/13), Одлуке о прибављању, управљању и располагању стварима у јавној својини Општине Алексинац бр. 011-87 од 11.09.2014. године, председник Општине Алексинац, расписује:

**О Г Л А С**

**ЗА ИЗДАВАЊЕ У ЗАКУП ПОСЛОВНОГ ПРОСТОРА:**

1. **У улици Момчила Поповића бр. 76, површине 108,39 м2, у Алексинцу,**
2. **У улици Војске Југославије бр. 16, површине 23,12 м2, у Алексинцу,**
3. **У улици Драгољуба Вујића бр. 32, површине 50,60 м2, у Житковцу,**
4. **У улици Драгољуба Вујића бр. 26, површине 53,60 м2, у Житковцу,**

**ЈАВНИМ НАДМЕТАЊЕМ**

**које ће се одржати дана 26.09.2017. године са почетком у 1000 часова у просторијама ЈП за путеве и стамбено комуналну делатност општине Алексинац, ул. Душана Тривунца 7/2.**

**УСЛОВИ:**

- Право учешћа на јавном надметању имају сва правна и физичка лица која до 25.09.2017. године поднесу пријаву у ЈП за путеве и стамбено комуналну делатност општине Алексинац и доказ о уплати депозита у износу од:

1. **104.054,00 динара за локал у улици Момчила Поповића бр. 76,**
2. **22.195,00 динара за локал у улици Војске Југославије бр. 16,**
3. **33.396,00 динара за локал у улици Драгољуба Вујића бр. 32,**
4. **35.376,00 динара за локал у улици Драгољуба Вујића бр. 26.**

- **Уплату извршити на рачун ЈП за путеве и стамбено комуналну делатност општине Алексинац код АИК банке 105-215038-62, са позивом на број: 97 92002.**

- Право учешћа на јавном надметању имају само она правна и физичка лица која ће у том пословном простору обављати делатност која није у супротности са Одлуком о одређивању пословних просторија у зградама које се налазе у одређеним улицама или деловима града Алексинца у којима се могу односно не смеју вршити одређене пословне делатности.

**- ПОЧЕТНА ЦЕНА:**

**= 320,00 динара по м2 за локал под редним бројем 1. и 2.,**

**= 220,00 дин. по м2 за локал под редним бројем 3. и 4.**

**- Пријава обавезно садржи: доказ о уплати депозита, као и:**

**за физичка лица: очитана лична карта;**

**за предузетнике: очитана лична карта, извод из АПР-а и решење ПИБ-а, назив и делатност радње;**

**за правна лица: извод из АПР-а и решење ПИБ-а, као и пуномоћје за лице које заступа подносиоца пријаве.**

- Постигнута цена на јавном надметању увећава се за износ пореза по ПДВ-у и усклађује се једном годишње са годишњим индексом потрошачке цене и кретањем тржишне висине закупа пословног простора.

- Јавно надметање се може одржати ако по расписаном огласу благовремено стигне једна исправна пријава која испуњава услове огласа.

- Након завршеног јавног надметања, комисија ће сачинити записник и предложити избор најповољнијег понуђача на основу кога ће ЈП за путеве и стамбено комуналну делатност Алексинац припремити предлог одлуке о давању у закуп непокретности. **Одлуку о давању у закуп непокретности доноси председник Општине.**

- Закупац је обавезан приликом закључења уговора о закупу да као гаранцију за плаћање закупнине 3 бланко соло менице са меничним овлашћењем.

- По закључењу уговора уплаћен депозит биће урачунат као закупнина, закупнина се плаћа на основу испостављеног месечног рачуна најкасније до 25. у месецу за текући месец.

- Примопредаја пословног простора биће извршена након потписивања уговора.

- У случају да најповољнији понуђач не закључи уговор о закупу у року од 3 радна дана од дана доношења одлуке о давању у закуп непокретности, сматраће се да је одустао од закупа, депозит ће бити задржан, поступак издавања пословног простора ће се поновити, а учесник који је одустао нема право да учествује на поновном јавном надметању.

- Закупац не може пословни простор или његов део издати у подзакуп.

- Пословни простор издаје у закуп на одређено време до 5 година.

- Пословни простор издаје се у закуп у виђеном стању.

- Закупац сноси трошкове уређења пословних просторија.

- Пословни простор се може разгледати сваког радног дана од 9-13 часова.

- **Основни критеријум за избор најповољнијег понуђача је понуђена висина закупнине**.

- Депозит учесницима који нису успели на јавном надметању биће враћен у року од 3 радна дана од дана јавног надметања.

- Неблаговремене и непотпуне пријаве не могу учествовати у поступку јавног надметања, односно одбацују се.

- Оглас објавити на сајту и на огласним таблама Општине Алексинац и ЈП за путеве и стамбено комуналну делатност општине Алексинац.

предеседник Општине,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ненад Станковић

II-01Број: 464-136/2017

У Алексинцу, дана 14.09.2017. г.